rejauldu/bengali-wikipedia huggingface dataset:
মাজুর একটি পোলিশ লোকনৃত্য এবং বলরুম নৃত্য। এটি মাজোভিয়া অঞ্চলে উৎপত্তি লাভ করেছে। এটি পোল্যান্ডের পাঁচটি জাতীয় নৃত্যের মধ্যে একটি।   ইতিহাস  মাজুর নৃত্য ১৫শ শতকেই পোল্যান্ডে পরিচিত ছিল এবং ১৭শ শতকে এটি রাজকীয় প্রাসাদে জনপ্রিয় হয়ে ওঠে।   নৃত্যরীতি  মাজুর নৃত্য ৩/৪ বা ৩/৮ মাত্রায় এবং দ্রুত গতিতে সম্পন্ন হয়। এতে সাধারণত দ্বিতীয় বা তৃতীয় মাত্রায় জোর দেওয়া হয়। এর ছন্দ চারটি সিলেবলের সমন্বয়ে গঠিত, যেখানে দুটি অষ্টম নোট এবং দুটি চতুর্থাংশ নোট থাকে। এটি আনন্দদায়ক ও প্রাণবন্ত নৃত্য। মাজুর নৃত্যের নেতা "ওডজিরেই" নামে পরিচিত।   আরও দেখুন  মাজুরকা   সূত্র   বিষয়শ্রেণী:পোলীয় নৃত্য
বহু বছর ধরে সংখ্যাতত্ত্বের অন্যতম গুরুত্বপূর্ণ অমীমাংসিত প্রশ্নগুলোর মধ্যে একটি, অসীম সংখ্যক যমজ মৌলিক সংখ্যা বিদ্যমান কিনা। এটাই যমজ মৌলিক অনুমান-এর মূল বক্তব্য, যা বলে যে অসীম সংখ্যক মৌলিক সংখ্যা  আছে এমনভাবে যেন ()ও একটি মৌলিক সংখ্যা। ১৮৪৯ সালে, ডি পলিগন্যাক আরও অনুমান করেন যে, প্রতিটি স্বাভাবিক সংখ্যা  এর জন্য অসীম সংখ্যক মৌলিক সংখ্যা  আছে এমনভাবে যেন ()ও একটি মৌলিক সংখ্যা। ডি পলিগন্যাকের অনুমান-এর  ক্ষেত্রটি একটি যমজ মৌলিক অনুমান।  যমজ মৌলিক অনুমানের আরও শক্তিশালী রূপ, হার্ডি-লিটলউড অনুমান, মৌলিক সংখ্যা উপপাদ্যের অনুরূপ যমজ মৌলিক সংখ্যার জন্য একটি বণ্টন সূত্র প্রস্তাব করে।  ১৭ এপ্রিল ২০১৩ তারিখে, ইটাং ঝাং ঘোষণা করেন: অসীম সংখ্যক জোড়ায় জোড়ায় এমন মৌলিক সংখ্যা রয়েছে যাদের মধ্যকার পার্থক্য ৭০ মিলিয়নের চেয়ে কম।  ঝাং-এর প্রবন্ধটি ২০১৩ সালের প্রথম দিকে গ্রহণ করা হয়। পরবর্তীতে টেরেন্স টাও ঝাং-এর নির্ধারিত সীমা উন্নত করার লক্ষ্যে পলিম্যাথ প্রোজেক্টের সহযোগিতামূলক প্রচেষ্টা প্রস্তাব করেন।  ঝাং-এর ঘোষণার এক বছর পর, সীমাটি ২৪৬-এ হ্রাস করা হয়েছিল, যা এখনও প্রযোজ্য। এই উন্নত সীমাগুলো ঝাং-এর তুলনায় সহজ পদ্ধতি ব্যবহার করে আবিষ্কৃত হয় এবং তা স্বাধীনভাবে আবিষ্কার করেন জেমস মেয়নার্ড এবং টেরেন্স টাও। এই দ্বিতীয় পদ্ধতি এছাড়াও এমন সীমা প্রদান করে যা সবচেয়ে ছোট  নির্ধারণ করতে প্রয়োজন, যাতে নিশ্চিত করা যায় যে অসীম সংখ্যক  প্রস্থের মধ্যবর্তী অন্তত  মৌলিক সংখ্যা ধারণ করে। তদুপরি ইলিয়ট-হলবারস্টাম অনুমান এবং এর সরলীকৃত রূপ অনুমান করলে, পলিম্যাথ প্রোজেক্ট উইকির তথ্য অনুসারে যথাক্রমে সীমাটি ১২ এবং ৬।  গোল্ডবাখ অনুমান-এর একটি শক্তিশালী রূপ, যদি প্রমাণিত হয়, তবে তা অসীম সংখ্যক যমজ মৌলিক সংখ্যার অস্তিত্ব প্রমাণ করবে, যেমন শিগেল জিরো-এর অস্তিত্ব।  তথ্যসূত্র   বহিঃসংযোগ     Top-20 Twin Primes at Chris Caldwell's Prime Pages  Xavier Gourdon, Pascal Sebah: Introduction to Twin Primes and Brun's Constant  "Official press release"  of 58711-digit twin prime record    The 20 000 first twin primes  Polymath: Bounded gaps between primes  Sudden Progress on Prime Number Problem Has Mathematicians Buzzing  বিষয়শ্রেণী:সংখ্যাতত্ত্বের অমীমাংসিত সমস্যা  en:Twin prime conjecture fr:Conjecture des nombres premiers jumeaux
জ্যোতি হেগড়ে ধ্রুপদী ঘরানার একজন রুদ্রবীণা ও সেতার শিল্পী। তিনি ১২ বছর বয়স থেকে সংগীত চর্চা করেছেন এবং ধরওয়াদের কর্ণটাক বিশ্ববিদ্যালয় থেকে সংগীতে স্নাতকোত্তর অর্জন করেছেন। তিনিই হলেন বিশ্বের রুদ্রবীণার প্রথম মহিলা বাদ্যকর। তিনি আকাশবাণী-এর রুদ্রবীণা ও সেতার গ্রেড-এ শিল্পী এবং নিয়মিত কনসার্টের জন্য অংশগ্রহণ করেছেন।  পেশা তাঁর রেকর্ডিং আছে Rare Instruments - Rudra Veena (ASA Music, 2012)।  ব্যক্তিগত জীবন তিনি জি.এস হেগড়ে সাথে বিবাহিত এবং একটি পুত্রসন্তান রয়েছে।  পুরস্কার এবং স্বীকৃতি জ্যোতি হেগড়ে পুরস্কার পেয়েছেন- নাদ নিধি পুরস্কার (Naada Nidhi award), কলা চেতনা ও ধ্রুপদমণি।  তথ্যসূত্র  বিষয়শ্রেণী:হিন্দুস্তানি বাদ্যযন্ত্রী বিষয়শ্রেণী:সেতার বাদক বিষয়শ্রেণী:ভারতীয় নারী ধ্রুপদী সংগীতশিল্পী বিষয়শ্রেণী:২১শ শতাব্দীর ভারতীয় নারী সঙ্গীতজ্ঞ বিষয়শ্রেণী:২১শ শতাব্দীর ভারতীয় সঙ্গীতজ্ঞ বিষয়শ্রেণী:কর্ণাটক বিশ্ববিদ্যালয়ের প্রাক্তন শিক্ষার্থী বিষয়শ্রেণী:কর্ণাটকের সঙ্গীতজ্ঞ বিষয়শ্রেণী:কর্ণাটকের নারী সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:উত্তর কন্নড় জেলার ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। https://w.wiki/CXM অনুসারে স্থানান্তর করা হয়েছিলো। যিনি আবেদন করেছিলেন তিনিও এখন অপসারণে আপত্তি করছেন না। পুনরায় সুরক্ষা দেওয়া হলো। পরবর্তী যে কোন পুনঃবিবেচনা বা নতুন প্রকাশ পর্যালোচনাতে যাওয়া উচিত। ~ যুদ্ধমন্ত্রী আলাপ ২২:০৯, ৪ জানুয়ারি ২০২০ (ইউটিসি) মাঈনুল আহসান নোবেল   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (সঙ্গীত) মানদণ্ডে নিবন্ধটি উত্তীর্ণ নয় বলে মনে হয়েছে। S. M. Nazmus Shakib (আলাপ) ১৩:২৮, ২৮ নভেম্বর ২০১৯ (ইউটিসি)  : অপসারণে আপত্তি করছি না। তবে পাতাকে আগের অবস্থায় রেখে দিতে বলছি। ইফতেখার নাইম (আলাপ) ১৪:২৯, ২৮ নভেম্বর ২০১৯ (ইউটিসি)  , WP: GNG এর মানদণ্ড পূরণ করে না, ব্যর্থ WP:GNG. এটি খুব WP:TOOSOON এবং WP: BLP1E.-নেহাল(আলাপ) ২২:৩৪, ২৯ নভেম্বর ২০১৯ (ইউটিসি)    কলকাতার টেলিভিশন শো সারেগামাতে অংশ নিয়ে উইকিপিডিয়া:উল্লেখযোগ্যতা (সঙ্গীত) এর ৯  ও ভিঞ্চি দা চলচ্চিত্রে তার গান প্রকাশের মাধ্যমে ১০ নং শর্তটি পূরণ করেছে। ব্যবহারকারী:DelwarHossain   ভাই, যদিও নীতিমালায় মেজর মিউজিক কম্পিটিশন কি তা ব্যাখ্যা করা নেই, তবে আমার মনে হয় জি বাংলার সারেগামা মেজর মিউজিক কম্পিটিশন নয়। কেননা, তা রাষ্ট্রীয় পর্যায়ের কোনো সংগীত প্রতিযোগিতা নয়। তবে, উল্লেখযোগ্য চলচ্চিত্রে গান গেয়েছেন, এতে আমার দ্বিমত নেই। তবে, উল্লেখযোগ্য চলচ্চিত্রে গান গেলেই যে উইকিপিডিয়া:উল্লেখযোগ্যতা (সঙ্গীত) এ উত্তীর্ণ হবে, এমনটা নয়।--S. M. Nazmus Shakib (আলাপ) ০৩:৫০, ২ ডিসেম্বর ২০১৯ (ইউটিসি)    সারেগামা উল্লেখযোগ্য একটি টেলিভিশন শো যা উইপিডিয়া নিবন্ধ না থাকলেও WP: GNG উত্তীর্ণ। অন্তত তথ্যসূত্রগুলোই তা প্রমাণ করে। উল্লেখযোগ্য চলচ্চিত্রে গান গেলে উইকিপিডিয়া:উল্লেখযোগ্যতা (সঙ্গীত) এর ১০ নং ধারায় উত্তীর্ণ হয়।--দেলোয়ার (✉) • ১১:২২, ৪ ডিসেম্বর ২০১৯ (ইউটিসি)  ভাই, সারেগামা টিভি অনুষ্ঠান হিসেবে WP:N পূরণ করে। কিন্তু, অনুষ্ঠানটিকে মেজর মিউজিক কম্পিটিশন বলে মনে হয় না, কেননা তা রাষ্ট্রীয় পর্যায়ের প্রতিযোগিতা নয়। তাছাড়া, বলা আছে, শুধু উল্লেখযোগ্য চলচ্চিত্রে গান গেলেই WP:NMUSIC এ উত্তীর্ণ হবে না।--S. M. Nazmus Shakib (আলাপ) ১৩:৪২, ৪ ডিসেম্বর ২০১৯ (ইউটিসি) মেজর মিউজিক কম্পিটিশন কি জিনিস? --আফতাবুজ্জামান (আলাপ) ২২:৫৬, ৭ ডিসেম্বর ২০১৯ (ইউটিসি)  ভাই, প্রধান সংগীত প্রতিযোগিতা।--S. M. Nazmus Shakib (আলাপ) ০২:৪৮, ৮ ডিসেম্বর ২০১৯ (ইউটিসি)  , একজন মহাপুরুষ  (আলাপ) ১০:১৯, ২৭ ডিসেম্বর ২০১৯ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ইসলামপুর দ্বারা বোঝানো যেতে পারে:   বাংলাদেশ    উপজেলা    ইসলামপুর উপজেলা, বাংলাদেশের জামালপুর জেলার অন্তর্গত একটি উপজেলা।   ইসলামপুর ইউনিয়ন    ইসলামপুর ইউনিয়ন, কমলগঞ্জ; -বাংলাদেশের সিলেট বিভাগের মৌলভীবাজার জেলার সুনামগঞ্জ জেলার কমলগঞ্জ উপজেলার একটি ইউনিয়ন।  ইসলামপুর ইউনিয়ন, ইসলামপুর; বাংলাদেশের জামালপুর জেলার ইসলামপুর উপজেলার একটি ইউনিয়ন।  ইসলামপুর ইউনিয়ন, কক্সবাজার সদর; -কক্সবাজার জেলার সদর উপজেলার একটি ইউনিয়ন।  ইসলামপুর ইউনিয়ন, চাঁপাই নবাবগঞ্জ সদর; - চাঁপাই নবাবগঞ্জ জেলার সদর উপজেলার একটি ইউনিয়ন।  ইসলামপুর ইউনিয়ন, ছাতক; -সুনামগঞ্জ জেলার ছাতক উপজেলার একটি ইউনিয়ন।  ইসলামপুর ইউনিয়ন, বালিয়াকান্দি; -বাংলাদেশের ঢাকা বিভাগের রাজবাড়ী জেলার বালিয়াকান্দি উপজেলার একটি ইউনিয়ন।  ইসলামপুর ইউনিয়ন, রাঙ্গুনিয়া; -বাংলাদেশের চট্টগ্রাম জেলার রাঙ্গুনিয়া উপজেলার একটি ইউনিয়ন।  পশ্চিম ইসলামপুর ইউনিয়ন; -বাংলাদেশের সিলেট জেলার কোম্পানীগঞ্জ উপজেলার একটি ইউনিয়ন।  পূর্ব ইসলামপুর ইউনিয়ন; -বাংলাদেশের সিলেট জেলার কোম্পানীগঞ্জ উপজেলার একটি ইউনিয়ন।  ইসলামপুর ইউনিয়ন, ডামুড্যা - বাংলাদেশের শরীয়তপুর জেলার ডামুড্যা উপজেলার একটি ইউনিয়ন।   গ্রাম    ইসলামপুর, জগন্নাথপুর, -বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার একটি গ্রাম।   ভারত   ইসলামপুর শহর, ভারতের পশ্চিমবঙ্গ রাজ্যের উত্তর দিনাজপুর জেলার একটি শহর ও পৌরসভা এলাকা।  ইসলামপুর উত্তর দিনাজপুর বিধানসভা কেন্দ্র, ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র।  উরন ইসলামপুর, ভারতের মহারাষ্ট্র রাজ্যের সাঙ্গলি জেলার একটি শহর।  ইসলামপুর (বিহার), ভারতের বিহার রাজ্যের নালন্দা জেলার একটি শহর।
প্রতিরক্ষা, ইসলামাবাদ অবস্থান ইসলামাবাদ, পাকিস্তান গ্রাউন্ডব্রেকিং মে ১৯৯২ "DHAI Phase 1". DHA Islamabad. Archived from the original on 3 January 2012. Retrieved 3 January 2012. ওয়েবসাইট dhai.com.pkকোম্পানিগুলো বিকাশকারী হাবিব রফিক (প্রা.) লিমিটেড মালিক পাকিস্তান সশস্ত্র বাহিনী প্রযুক্তিগত বিবরণ আকার ৫০ বর্গ কিমি দ্য ডিফেন্স হাউজিং অথরিটি, ইসলামাবাদ-রাওয়ালপিন্ডি (DHAI-R) ( ) পাকিস্তানের ইসলামাবাদ-রাওয়ালপিন্ডি মেট্রোপলিটন এলাকার মধ্যে অবস্থিত একটি সমৃদ্ধ আবাসিক এলাকা বা গেটেড সম্প্রদায় । প্রতিবেশীতে পাঁচটি অংশে বিভক্ত এবং পাঞ্জাব প্রাদেশিক সীমান্তে বিভক্ত।  এই পাড়াটি মূলত সামরিক কর্মীদের জন্য ১৯৯৯ সালে পাকিস্তান ওয়েলফেয়ার ডিপার্টমেন্টের সশস্ত্র বাহিনী দ্বারা প্রতিষ্ঠিত হয়েছিল, তবে বর্তমানে বেসামরিক এবং সামরিক উভয় পরিবারই সেখানে বাস করে। আজ, ডিএইচএ, ইসলামাবাদ যমজ শহরগুলির মধ্যে একটি হিসাবে কাজ করে সবচেয়ে পশ আবাসিক পাড়া।   প্রশাসন  কল্যাণ ও পুনর্বাসন অধিদপ্তরের অধীনে পাকিস্তান সেনাবাহিনীর একজন কর্মরত ব্রিগেডিয়ার দ্বারা প্রতিরক্ষার নেতৃত্ব দেওয়া হচ্ছে।   তথ্যসূত্র   বিষয়শ্রেণী:ইসলামাবাদের ভূগোল বিষয়শ্রেণী:ইসলামাবাদ রাজধানী অঞ্চলের জনবহুল স্থান
পাইক প্রথা আহোমদের রাজত্ব কালে প্রচলিত এক প্রথা ছিল। বিশ্বাস করা হয় যে, এই প্রথাটি দক্ষিণ-পূর্ব এশিয়াতে প্রচলিত ছিল। আহোমরা ১২২৮ খ্রীষ্টাব্দে অসমে আসার পরে এই প্রথার প্রচলন করে। এই প্রথাটিকে ১৬০৯ খ্রীষ্টাব্দে মোমাই তামূলী বরবরুয়া ঢঢঢঢঢকিছুপরিবর্তন করে নতুনভাবে প্রচলন করেন। বিজ্ঞরা মত প্রকাশ করেনন যে, এই পাইক প্রথাই আহোমদের পতনের মূল কারণ ছিল।  আহোম রাজ্যের রাজবংশীয় লোক, পুরোহিত, উচ্চ বর্গের জাতি অথবা দাসদের বাদ দিয়ে পনেরো থেকে পঞ্চাশ বছর বয়সী সকল পুরুষকে পাইক বলা হত। স্বর্গদেউ রুদ্র সিংহর সময়ে  প্রায় ১৭১৪  খ্রীষ্টাব্দে মোট জনসংখ্যার প্রায় ৯০% শতাংশ লোক এই শ্রেণীর অন্তর্গত ছিল।  পাইক প্রথা অসমের প্রাপ্তবয়স্ক মানুষদেরকে কিছু পদে বিভক্ত করা হয়েছিল। প্রতি পদে নৌকা তৈরি করা, নৌকা সজা, গৃহ নির্মাণ করা, রসদ যোগান দেওয়া, আলি-পদূলি নির্মাণ করা, রাজস্ব তোলা, হাতী ধরা, শেন চাওয়া, হাবি-বন পরিদর্শন করা ইত্যাদি বিভিন্ন কর্ম ছিল। পদগুলির ওপরে ফুকন, বরুয়া, রাজখোয়া প্রভৃতি ছিল।  সঙ্গে দেখুন         তথ্যসূত্র  বিষয়শ্রেণী:আহোম রাজ্য বিষয়শ্রেণী:আসামের ইতিহাস বিষয়শ্রেণী:ভারতের সামাজিক ইতিহাস বিষয়শ্রেণী:ভারতের অর্থনৈতিক ইতিহাস
জল শাহ ( ) হলেন একজন নেপালি অভিনেত্রী যিনি ১৯৯০-এর দশকের শেষের দিকে সমধিক জনপ্রিয় ছিলেন।<ref>{{সংবাদ উদ্ধৃতি|ইউআরএল=http://biography.lumbinimedia.com/2017/02/jal-shah.html|শিরোনাম=Jal Shah Biography}}</ref> তিনি বর্তমানে মার্কিন যুক্তরাষ্ট্রে থাকেন।  তিনি ১৯৯৪ সালে শ্রীস্বস্থানী নামে একটি ধর্মীয় চলচ্চিত্র দিয়ে তার কর্মজীবন শুরু করেছিলেন। যদিও সেই চলচ্চিত্রে তার ভূমিকা ছিল খুবই ছোট। তিনি ১৯৯৬ সালে ১৪ বছর বয়সে অবতার  নামক বাণিজ্যিক চলচ্চিত্রে আত্মপ্রকাশ করেছিলেন।  চলচ্চিত্রটি পরিচালনা করেছিলেন প্রকাশ সায়ামি। সেই থেকে তিনি ৫০ টিরও বেশি নেপালি চলচ্চিত্রে অভিনয় করেছেন। তার প্রথম সুপার-হিট কলিউড চলচ্চিত্রথুলডাই''  যাতে তিনি মুখ্য ভূমিকায় ছিলেন। চলচ্চিত্রটি ১৯৯৮ সালে মুক্তি পেয়েছিল এবং তাতে  তার বিপরীতে ছিলেন জনপ্রিয় অভিনেতা শিবশ্রেষ্ঠ। বিশেষ করে চলচ্চিত্রটির একটি গান ("সুনা সুনা সানাম।") দর্শকমহলে বেশ পছন্দের ছিল। একটি সাধারণ গ্রামের মেয়ে, একজন পুরোদস্তুর গৃহিনী এবং এমনকি একটি আধুনিক মেয়ে থেকে শুরু করে বিভিন্ন চরিত্রে তিনি অভিনয় করেছেন। তবে তিনি তার আবেগমিশেল অভিনয়ের জন্যই সবচেয়ে বেশি পরিচিত।   চলচ্চিত্রাভিনয়  বছর শিরোনাম ভূমিকা১৯৯৬ অবতার১৯৯৭ ঈশ্বর শঙ্কর১৯৯৮ ঘুমটো থুলডাই১৯৯৯নেপালি বাবু এক নম্বর কো পাখে  নাতা রাগাত কো২০০০ নেপাল প্যারো ছা২০০১ বুহারি আশীর্বাদ বাদল পরী অঞ্জলি যো মায়াকো সাগর২০০২ সন্যাস২০০৩ জে ভো রামরাই ভো নবিনা জেঠো কাঞ্চো২০০৫ রাজু রাজা রাম ক্রোধ২০০৬ মাজদুর পূজা   তথ্যসূত্র      বহিঃসংযোগ     বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০শ শতাব্দীর নেপালি অভিনেত্রী বিষয়শ্রেণী:নেপালি অভিনেত্রী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর নেপালি অভিনেত্রী বিষয়শ্রেণী:১৯৮২-এ জন্ম বিষয়শ্রেণী:নেপালি চলচ্চিত্র অভিনেত্রী
বাংলাদেশে অধিকাংশ সরকারি ও বেসরকারি বিশ্ববিদ্যালয়ে চার বছর মেয়াদি এলএলবি (সম্মান) ডিগ্রি নেওয়ার সুযোগ আছে। এ ছাড়া জাতীয় বিশ্ববিদ্যালয়ের অধীনে বিভিন্ন আইন কলেজে স্নাতক পর্যায়ে ২ বছর মেয়াদি এলএল.বি (পাস) ডিগ্রি অর্জনের সুযোগ রয়েছে।   আইন প্রতিষ্ঠান   সরকারি বিশ্ববিদ্যালয়   ঢাকা বিশ্ববিদ্যালয়, ঢাকা  চট্টগ্রাম বিশ্ববিদ্যালয়,চট্টগ্রাম  জগন্নাথ বিশ্ববিদ্যালয়, ঢাকা  জাতীয় বিশ্ববিদ্যালয়  রাজশাহী বিশ্ববিদ্যালয়, রাজশাহী  জাহাঙ্গীরনগর বিশ্ববিদ্যালয়, ঢাকা  কুমিল্লা বিশ্ববিদ্যালয়, কোটবাড়ি, কুমিল্লা  বরিশাল বিশ্ববিদ্যালয়, বরিশাল  ইসলামী বিশ্ববিদ্যালয়, কুষ্টিয়া  খুলনা বিশ্ববিদ্যালয়,খুলনা  বঙ্গবন্ধু শেখ মুজিবুর রহমান মেরিটাইম বিশ্ববিদ্যালয় ঢাকা  পটুয়াখালী বিজ্ঞান ও প্রযুক্তি বিশ্ববিদ্যালয়  বাংলাদেশ উন্মুক্ত বিশ্ববিদ্যালয় (ঢাকা)   বেসরকারি বিশ্ববিদ্যালয়    ব্র্যাক বিশ্ববিদ্যালয়, ঢাকা  নর্থ সাউথ বিশ্ববিদ্যালয়, ঢাকা  ইস্ট ওয়েস্ট বিশ্ববিদ্যালয়, ঢাকা  সাউথইস্ট বিশ্ববিদ্যালয়, ঢাকা  নর্দান বিশ্ববিদ্যালয় বাংলাদেশ, ঢাকা  ইস্টার্ন ইউনিভার্সিটি, ঢাকা  অতীশ দীপঙ্কর বিজ্ঞান ও প্রযুক্তি বিশ্ববিদ্যালয়, ঢাকা  উত্তরা বিশ্ববিদ্যালয়, ঢাকা  ড্যাফোডিল আন্তর্জাতিক বিশ্ববিদ্যালয়, ঢাকা  বিজিসি ট্রাস্ট বিশ্ববিদ্যালয় বাংলাদেশ, চট্টগ্রাম  আন্তর্জাতিক ইসলামী বিশ্ববিদ্যালয় চট্টগ্রাম  প্রিমিয়ার বিশ্ববিদ্যালয়, চট্টগ্রাম  চট্টগ্রাম ইনডিপেন্ডেন্ট ইউনিভার্সিটি  বাংলাদেশ ইউনিভার্সিটি অব প্রফেশনালস, ঢাকা  সোনারগাঁও বিশ্ববিদ্যালয় ঢাকা  বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় গোপালগঞ্জ  স্ট্যামফোর্ড বিশ্ববিদ্যালয় বাংলাদেশ, ঢাকা  গ্রিন ইউনিভার্সিটি অব বাংলাদেশ  আমেরিকান ইন্টারন্যাশনাল ইউনিভার্সিটি, বাংলাদেশ  ইউনাইটেড ইন্টারন্যাশনাল ইউনিভার্সিটি  ইউনিভার্সিটি অব লিবারেল আর্টস বাংলাদেশ  ইউনিভার্সিটি অব এশিয়া প্যাসিফিক  প্রাইম এশিয়া বিশ্ববিদ্যালয়  কলেজ  বাংলাদেশে আইন কলেজের সংখ্যা মোট ৮০টি। এর মধ্যে সবগুলোই বেসরকারি, কোন সরকারি আইন কলেজ নেই।   আরও দেখুন   বাংলাদেশে টেক্সটাইল শিক্ষা  বাংলাদেশের স্থাপত্য শিক্ষা  তথ্যসূত্র   বিষয়শ্রেণী:বাংলাদেশের শিক্ষাব্যবস্থা বিষয়শ্রেণী:বাংলাদেশের বিশ্ববিদ্যালয় ও মহাবিদ্যালয়ের তালিকা বিষয়শ্রেণী:বাংলাদেশের আইনি শিক্ষা
গোকুল হল ভারতের উত্তরপ্রদেশ রাজ্যের মথুরা জেলার অন্তর্গত একটি পুরসভা। এই শহরটি মথুরা শহর থেকে ১৫ কিলোমিটার দক্ষিণ-পূর্বে অবস্থিত। হিন্দুরা বিশ্বাস করেন যে, কৃষ্ণ তার ছেলেবেলা গোকুলে কাটিয়েছিলেন।  left|thumb|যমুনা নদীতে কৃষ্ণ কালীয় নাগ দমন করছেন। নদীতীরে গোকুলের গ্রামবাসীরা, কৃষ্ণের পিতা নন্দ ও ভ্রাতা বলরাম দাঁড়িয়ে রয়েছেন।  ভূগোল গোকুল শহরটি অক্ষ-দ্রাঘিমাংশে অবস্থিতFalling Rain Genomics, Inc - Gokul এই শহরের গড় উচ্চতা সমুদ্রপৃষ্ঠ থেকে ১৬৩ মিটার (৫৩৪ ফুট)।  জনপরিসংখ্যান ভারতের ২০০১ সালের জনগণনা অনুসারে, গোকুল শহরের জনসংখ্যা ৪০৪১। জনসংখ্যার ৫৫% পুরুষ এবং ৪৫% নারী। গোকুলের সাক্ষরতার গড় হার ৬০%। এটি জাতীয় গড়ের (৫৯.৫%) চেয়ে বেশি। পুরুষ সাক্ষরতার হার ৬৮% এবং নারী সাক্ষরতার হার ৪৯%। জনসংখ্যার ১৮% ৮ বছরের কম বয়সী। তথ্যসূত্র  বিষয়শ্রেণী:মথুরা জেলার শহর ও নগর বিষয়শ্রেণী:কৃষ্ণ বিষয়শ্রেণী:উত্তরপ্রদেশের শহর
বো ইজ অ্যাফ্রেইড () অ্যারি অ্যাস্টর রচিত, পরিচালিত ও প্রযোজিত ২০২৩ সালের মার্কিন পরাবাস্তববাদী বিয়োগান্ত-হাস্যরসাত্মক ভীতিপ্রদ চলচ্চিত্র। এতে নাম চরিত্র বো ওয়াসারম্যান ভূমিকায় অভিনয় করেন হোয়াকিন ফিনিক্স এবং অনান্য উল্লেখযোগ্য চরিত্রে অভিনয় করেছেন প্যাটি লুপোন, নাথান লেন, অ্যামি রায়ান, কাইলি রজার্স, পার্কার পোজি, স্টিফেন ম্যাকিনলি হেন্ডারসন, হেইলি স্কোয়ারেস, মাইকেল গ্যান্ডলফিনি, জো লিস্টার-জোন্স, আর্মেন নাহাপেটিয়ান, ও রিচার্ড কাইন্ড।  ২০২৩ সালের ১লা এপ্রিল আলামো ড্রাফটহাউজ সিনেমায় চলচ্চিত্রটির উদ্বোধনী প্রদর্শনী হয়। এ২৪-এর পরিবেশনায় ২০২৩ সালের ১৪ই এপ্রিল সীমিত পরিসরে এবং পরের সপ্তাহে বৃহৎ পরিসরে মুক্তি পায়। চলচ্চিত্রটি সমালোচকদের নিকট থেকে ইতিবাচক প্রতিক্রিয়া লাভ করে, কিন্তু বক্স অফিসে ব্যর্থ হয় ও মাত্র ১১ মিলিয়ন মার্কিন ডলার আয় করে। ৮১তম গোল্ডেন গ্লোব পুরস্কারে ফিনিক্স তার অভিনয়ের জন্য সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করে।  অভিনয়শিল্পীদল  হোয়াকিন ফিনিক্স - বো ওয়াসারমান  আর্মেন নাহাপেটিয়ান - কিশোর বো  প্যাটি লুপোন - মোনা ওয়াসারমান  জোই লিস্টার-জোন্স - কিশোরী মোনা  অ্যামি রায়ান - গ্রেস  নাথান লেন - রজার  কাইলি রজার্স - টনি  ডেনিস মেনোশেট - জিভস  পার্কার পোজি - এলেইন ব্রে  জুলিয়া অ্যান্টোনেল্লি - কিশোরী এলেইন  স্টিফেন ম্যাকিনলি হেন্ডারসন - জেরেমি ফ্রিয়েল, বো'র থেরাপিস্ট  হেইলি স্কোয়ারেস - পেনেলোপি  জুলিয়ান রিচিংস - অপরিচিত লোক  বিল হ্যাডার - আপসের লোক  মাইকেল এস্পার - অফিসার জনসন  মাইকেল গ্যান্ডোলফিনি, থিওডর পেলেরিন ও মাইক টেইলর - বো'র সন্তান  তথ্যসূত্র  বহিঃসংযোগ          বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর তিক্ত হাস্যরসাত্মক চলচ্চিত্র বিষয়শ্রেণী:২০২৩-এর হাস্যরসাত্মক নাট্য চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র বিষয়শ্রেণী:ইংরেজি ভাষার হাস্যরসাত্মক নাট্য চলচ্চিত্র বিষয়শ্রেণী:মার্কিন তিক্ত হাস্যরসাত্মক চলচ্চিত্র বিষয়শ্রেণী:মার্কিন হাস্যরসাত্মক নাট্য চলচ্চিত্র বিষয়শ্রেণী:এ২৪ (কোম্পানি)-এর চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:উত্তর আধুনিক চলচ্চিত্র বিষয়শ্রেণী:পরাবাস্তববাদী চলচ্চিত্র বিষয়শ্রেণী:যাদু বাস্তবতাবাদ চলচ্চিত্র বিষয়শ্রেণী:বিয়োগান্ত-হাস্যরসাত্মক চলচ্চিত্র বিষয়শ্রেণী:অ্যারি অ্যাস্টর পরিচালিত চলচ্চিত্র বিষয়শ্রেণী:অ্যারি অ্যাস্টর প্রযোজিত চলচ্চিত্র বিষয়শ্রেণী:আত্মহত্যা সম্পর্কে চলচ্চিত্র বিষয়শ্রেণী:উচ্চবিত্ত শ্রেণি সম্পর্কে চলচ্চিত্র বিষয়শ্রেণী:ইহুদি ও ইহুদিধর্ম সম্পর্কে চলচ্চিত্র বিষয়শ্রেণী:দুঃখ সম্পর্কে চলচ্চিত্র বিষয়শ্রেণী:মাদক সম্পর্কে চলচ্চিত্র বিষয়শ্রেণী:মাতা-পুত্রের সম্পর্ক সম্পর্কে চলচ্চিত্র বিষয়শ্রেণী:২০২২-এর পটভূমিতে চলচ্চিত্র বিষয়শ্রেণী:মন্ট্রিয়লে ধারণকৃত চলচ্চিত্র
মাঝেরহাট সেতু ভারতের পশ্চিমবঙ্গ রাজ্যে শিয়ালদহ-বজবজ রেলপথের ওপর অবস্থিত একটি নির্মাণাধীন সেতু। এর মাধ্যমে দক্ষিণ কলকাতা ও কেন্দ্রীয় কলকাতার মধ্যে যোগাযোগ রক্ষিত হয়। এর মোট দৈর্ঘ্য ৬৩৬ মিটার। এটি একটি দীর্ঘতম ঝুলন্ত সেতু (কেবল-স্টেইড)। সেতুটি নির্মাণ করতে খরচ হয় মোট ৩১১.৭৬ কোটি টাকা খরচ হবে। পশ্চিমবঙ্গ সরকারের উদ্যোগে এই সেতুটি নির্মিত হয়।  নির্মাণ কাজ শেষ না হওয়ার কারণে সময়সূচী অনুযায়ী ২০২০ সালের দুর্গাপূজার আগে সেতুটি চালু করতে ব্যর্থ হয় রাজ্য সরকার। রাজ্যের মুখ্যমন্ত্রী মমতা বন্দ্যোপাধ্যায় ২০২০ সালের ৩ ডিসেম্বর সেতুটির উদ্বোধন করেন এবং তিনি জয় হিন্দ নামে সেতুর নাম করণ করে।   ইতিহাস   পুরাতন সেতু   নতুন সেতু  ২০১৮ সালের ৪ সেপ্টেম্বর ভেঙে পড়ে মাঝেরহাট সেতু। প্রথমে পুরাতন সেতু ভেঙে ‘বো-স্ট্রিং’ সেতু বানাতে কথা বলা হলেও পরে নতুন সেতু হিসাবে একটি ‘কেব্‌ল স্টেড’ সেতু তৈরির সিদ্ধান্ত নেওয়া হয়। কাঠামোগত বৈশিষ্ট্য  সড়কের ওজনটি ৮৪ টি তির্যক সাসপেন্ডার দড়ি থেকে ঝুলানো, যা ৬ টি প্রধান টাওয়ার বা কংক্রিট স্তম্ভের সাথে সংযুক্ত। তারগুলি টাওয়ার বা কংক্রিট স্তম্ভের মধ্য দিয়ে যায় এবং  তারগুলি প্রতিটি প্রান্ত সেতুর মেঝের সাথে যুক্ত হয়।  প্রায় ৬৩৬ মিটার দীর্ঘ মাঝেরহাট সেতুর মধ্যবর্তী ২২৭ মিটার অংশ ঝুলন্ত। সেতুর ভার বহন ক্ষমতা ৩৮৫ টন।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের সেতু
৫ আগস্ট ১৯৮৪ তারিখে, ঢাকায় খারাপ আবহাওয়ার মধ্যে অবতরণ করার সময় বিমান বাংলাদেশ এয়ারলাইন্সের ফকার এফ২৭-৬০০ জিয়া আন্তর্জাতিক বিমানবন্দরের (এখন শাহজালাল আন্তর্জাতিক বিমানবন্দর) কাছাকাছি একটি জলাভূমির মধ্যে বিধ্বস্ত হয়। বিমানটি চট্টগ্রামের পতেঙ্গা বিমানবন্দর থেকে জিয়া আন্তর্জাতিক বিমানবন্দরে পূর্বনির্ধারিত ঘরোয়া যাত্রী ফ্লাইট পরিচালনা করছিল।  মোট ৪৯ জনের মৃতের সংখ্যাসহ, এই দুর্ঘটনাটি ছিল বাংলাদেশের মাটিতে ঘটা প্রানঘাতী বিমান দুর্ঘটনা এবং এয়ারলাইন্সের 'সবচেয়ে খারাপ দুর্ঘটনা'র একটি।  উড়োজাহাজ S2-ABJ হিসাবে নিবন্ধিত ফকার এফ২৭-৬০০ নামের উড়োজাহাজটি ১৯৭১ সালে তৈরি করা হয়েছিল। এটি প্রথমে ভারতীয় এয়ারলাইন্সের জন্য চালনা করা হয় কিন্তু বাংলাদেশের স্বাধীনতা পর ভারত সরকার থেকে বাংলাদেশকে দেওয়া সহযোগিতার একটি অংশ হিসাবে, এটি ১৯৭২ সালে বিমানকে দেয়া হয়। দুর্ঘটনার আগ পর্যন্ত, উড়োজাহাজটি মোট ২৪,০৮৫ চক্র এবং মোট ১৫,৫৯৫ এয়ারফ্রেম ঘণ্টা উড়েছিল।   কর্মীবৃন্দ  পাইলট ছিলেন ক্যাপ্টেন কানিজ ফাতেমা রোকসানা, যিনি বাংলাদেশের প্রথম মহিলা পাইলট হিসাবে পরিচিত।   দুর্ঘটনা  দুর্ঘটনার দিন ঢাকার আবহাওয়া খুব খারাপ ছিল। উদ্দাম ও ভারী বৃষ্টিপাতের কারণে দৃষ্টিসীমা সীমিত ছিল। এই অবস্থায় বিমানটিকে বেতার যোগাযোগের মাধ্যমে অবতরণ করানোর সিদ্ধান্ত নেওয়া হয়। পাইলট প্রথমে ৩২ নং রানওয়েতে অবতরণ করার চেষ্টা করেন। কিন্তু রানওয়ে দেখা না যাওয়ায় এবং শেষ মুহূর্তে পাইলট বুঝতে পারেন যে তিনি ভুল দিকে অগ্রসর হচ্ছেন, তাই পাইলট অবতরণ না করে আবার উড়ে যান। দ্বিতীয় দফায় আইএলএস ব্যবহার করে অবতরণ করার সিদ্ধান্ত নেওয়া হয়। নিয়ন্ত্রণ টাওয়ার থেকে পাইলটকে রানওয়ে ১৪ তে অবতরণ করার নির্দেশনা দেওয়া হয়। ভারী বর্ষণের মধ্যে প্রবল ঝোড়ো বাতাসে আবার অবতরণের চেষ্টা চালালে পার্শ্বমুখী বাতাসের ঝাপটার কারণে অবতরণ আবার ব্যর্থ হয়। তৃতীয়বার অবতরণ করার সময় (রানওয়ে ১৪ তে দ্বিতীয়বার) বিমানটি রানওয়ে থেকে মাত্র ৫০০ মিটার দূরে একটা ডোবায় অবতরণ করে এবং বিধ্বস্ত হয়। বিধ্বস্ত হওয়ার স্থানটি ছিল উত্তরা জসিমউদ্দিন সড়কের কাছে।   যাত্রী  এতে ৪ জন ক্রু ও ৪৫ জন যাত্রীসহ সবাই নিহত হয়। যাত্রীদের মধ্যে একজন ব্রিটিশ, একজন জাপানি ও বাকিরা বাংলাদেশী ছিল। যাত্রীদের বেশীরভাগ (৩৩) মধ্যপ্রাচ্যে যাওয়ার জন্য একটি সংযোগ ফ্লাইট ধরতে ঢাকা ভ্রমণ করছিল।   তথ্যসূত্র   বিষয়শ্রেণী:বাংলাদেশে বিমান দুর্ঘটনা ও অঘটন বিষয়শ্রেণী:১৯৮৪-এ বিমান দুর্ঘটনা ও অঘটন বিষয়শ্রেণী:১৯৮৪-এ বাংলাদেশ বিষয়শ্রেণী:বিমান বাংলাদেশ এয়ারলাইন্সের দুর্ঘটনা ও অঘটন
ভেরোনিকা সিমোগান (জন্ম: ১৯৬২) হলেন পাপুয়া নিউগিনির একজন নারী অধিকার কর্মী, যিনি দেশটিতে নারীদের প্রতি সহিংসতার বিরুদ্ধে কাজ করে চলেছেন। তার কর্মকাণ্ডের স্বীকৃতিস্বরূপ ২০১৭ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।  জীবনী ভেরোনিকা সিমোগান জন্মেছিলেন ১৯৬২ সালে, পাপুয়া নিউগিনির পূর্ব সেপিক প্রদেশের রাজধানী শহর উইওয়াকের বয়কিন/দাগুয়া এলাকার উরিপ গ্রামে। তিনি বেসামরিক বিমান পরিবহন প্রশিক্ষণ কলেজে অধ্যয়ন করেছিলেন। সেখান থেকে ১৯৮১ সালে তিনি স্নাতক ডিগ্রি লাভ করেন। তিনি বেসামরিক বিমান পরিবহন বিভাগে ছয় বছর কাজ করেছিলেন।  নিজ গ্রামের অধিবাসীদের অধিকতর উন্নত জীবনব্যবস্থা নিশ্চিত করার জন্য তিনি ১৯৮৬ সালে নিজ গ্রামে ফিরে আসেন। তখন থেকে তিনি সহিংসতার শিকার নারীদের নিয়ে কাজ করে চলেছেন।  ২০১২ সালে তিনি 'ফ্যামিলি ফর চেঞ্জ অ্যাসোসিয়েশন' প্রতিষ্ঠা করেন। সংগঠনটির মাধ্যমে তিনি নারীদের প্রতি সহিংসতা দূরীকরণের জন্য কাজ করে চলেছেন।  সম্মাননা তার কর্মকাণ্ডের স্বীকৃতিস্বরূপ তিনি আন্তর্জাতিক সাহসী নারী পুরস্কার ২০১৭ লাভ করেছিলেন। তার নামটি প্রস্তাব করেছিলেন পাপুয়া নিউগিনিতে নিযুক্ত তৎকালীন মার্কিন রাষ্ট্রদূত ক্যাথেরিন এবার্ট-গ্রে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার
ভ্যানিলা বুশব্রাউন (বৈজ্ঞানিক নাম: Mycalesis suaveolens (Wood-Mason & de Nicéville)) প্রজাতি নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।Sfingh, A.P. & S. Sondhfi (2016). Butterflfies of Garhwafl, Uttarakhand, westtern Himalaya, Indfia. Journal of Threattened Taxa 8(4): 8666–8697; http://dx.dofi.org/10.11609/jott.2254.8.4.8666-8697   উপপ্রজাতি  ভারতে প্রাপ্ত ভ্যানিলা বুশব্রাউন এর উপপ্রজাতি হল-   Mycalesis suaveolens sebonga Tytler, 1926 – Manipur Vanilla Bushbrown  Mycalesis suaveolens suaveolens Wood-Mason & de Nicéville, 1883 – East Himalayan Vanilla Bushbrown  Mycalesis suaveolens ranotei Smetacek, 2012 – West Himalayan Vanilla Bushbrown  তথ্যসূত্র  বিষয়শ্রেণী:ভারতের প্রজাপতি বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি
স্মিতা তান্দি (জন্ম  ) হলেন ছত্তিশগড় রাজ্যের একজন ভারতীয় পুলিশ কনস্টেবল। তিনি চিকিৎসার খরচ বহন করতে অক্ষম মানুষদের সাহায্য করার জন্য একটি তহবিল গঠন করেছেন এবং তাঁর মানবিক প্রচেষ্টার স্বীকৃতিস্বরূপ তিনি ২০১৬ সালের নারী শক্তি পুরস্কার লাভ করেন।   কর্মজীবন  স্মিতা তান্দি একজন পুলিশ কনস্টেবল হিসেবে কাজ করেন। ২০১৩ সালে তাঁর বাবা, যিনিও পুলিশে কাজ করতেন, অসুস্থ হয়ে পড়েন এবং চিকিৎসার খরচ বহন করতে না পারায় মারা যান। তাঁর স্মরণে, স্মিতা চিকিৎসার সুযোগ না পাওয়া মানুষদের জন্য জীবনদীপ নামে একটি তহবিল গঠন করেন। ২০১৫ সালে তহবিলের প্রচারণার জন্য তিনি একটি ফেসবুক অ্যাকাউন্ট খোলেন এবং কুড়ি মাস পরে তাঁর প্রায় ৭.২ লক্ষ ( ৭২০,০০০ ) অনুসারী হয়ে ওঠে। যখন স্মিতা সাহায্যের জন্য অনুরোধ পান, তখন তিনি সেই ব্যক্তির সাথে দেখা করেন এবং যদি ঘটনাটি সত্য হয়, তাহলে তিনি ফেসবুকে এটি সম্পর্কে পোস্ট করেন এবং তহবিলের জন্য আবেদন করেন।  মানবিক প্রচেষ্টার স্বীকৃতিস্বরূপ স্মিতা ২০১৬ সালের নারী শক্তি পুরস্কার পেয়েছেন। তাঁর ঊর্ধ্বতন কর্মকর্তারা তাঁর সক্রিয়তার কথা শোনার পর, তাঁকে ভিলাই মহিলা হেল্পলাইনে সামাজিক যোগাযোগ মাধ্যমের অভিযোগগুলি মোকাবিলা করার জন্য একটি পদে স্থানান্তরিত করে।   ব্যক্তিগত জীবন  স্মিতা তান্দি  সালে জন্মগ্রহণ করেন। তিনি ভারতের ছত্তিশগড় রাজ্যের দুর্গ শহরে থাকেন। তিনি ভলিবলে ছত্তিশগড়ের প্রতিনিধিত্ব করেছেন। ২০১৮ সালে, তিনি বিলাসপুর এবং ভাটাপাড়ার মধ্যে একটি ট্রেনে যৌন হয়রানির একটি ঘটনা রিপোর্ট করেছিলেন। তাঁর আক্রমণকারীকে রেলওয়ে সুরক্ষা বাহিনী গ্রেপ্তার করেছে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯০-এর দশকে জন্ম বিষয়শ্রেণী:ভারতীয় নারী সক্রিয়কর্মী বিষয়শ্রেণী:নারী শক্তি পুরস্কার বিজয়ী বিষয়শ্রেণী:ভারতীয় নারী পুলিশ কর্মকর্তা বিষয়শ্রেণী:জন্মের বছর অনুপস্থিত (জীবিত ব্যক্তি)